પોલીસસુત્રોમાંથી પ્રાપ્ત વિગત અનુસાર જામનગર તાલુકાના થાવરીયા ગામમાં રહેતો હરેશભાઈ જીવણદાસ મકવાણા (ઉ.વ.21)નામનો યુવાન લાલપુરના નાંદુરી રોડ પર ધરારનગરમાં રહેતા પોતાના બેન-બનેવીના ઘેર આંટો મારવા માટે આવ્યો હતો જે દરમ્યાન સોમવારે બપોરે કોઇ કારણોસર ઘરે ગળાફાંસો ખાઇ લેતા તેનુ મૃત્યુ નિપજયુ હતુ.આ બનાવની ભોગ બનનારના બનેવી ગોપાલભાઇ શ્રીમાળીએ જાણ કરતા લાલપુરના પ્રોબે.પીએસઆઇ એમ.એલ.આહીર અને સ્ટાફ દોડી ગયો હતો.પોલીસે મૃતદેહનો કબજો સંભાળી પોષ્ટમોર્ટમ અર્થે હોસ્પીટલ ખસેડીને વધુ તપાસ હાથ ધરી છે.ભોગ બનનાર યુવાન અગાઉ લાલપુર ખાતે પણ રહેતો હતો જયાંથી પરત થાવરીયા ગામે સ્થાયી થયો હતો.જે દરમ્યાન માતા સાથે બેન-બનેવીના ઘરે આંટો મારવા માટે આવ્યા બાદ કોઇ અકળ કારણોસર તેણે આ પગલુ ભરી લીધાનુ જાહેર થયુ છે.